
SW 120
УНИВЕРСАЛЕН ТЕГЛОИЗМЕРВАТЕЛЕН ПРИБОР

ГЛАВА 1:   ПРЕДНАЗНАЧЕНИЕ 
Индикаторът SW-120 е икономичен вторичен прибор за електронни  везни, използващ съвременните достижения на интегралната схемотехника. Той осигурява захранването на използваните във везната тензометрични силоизмерватели (тензодатчици), преобразуване на аналоговия им изходен сигнал в цифров вид и индикация на резултата.
Измервателният модул е реализиран на едночиповия микроконтролер STC15W408AS - значително усъвършенстван вариант на традиционния 8051. Входната част на прибора включва специализираната интегрална схема за тензометрични везни HX71708, съдържаща прецизен нискошумов инструментален усилвател с коефициент на усилване 128 и 24-битов Сигма-Делта ( аналого-цифров преобразувател.
Модулът е конструиран като високоточен миниатюризиран вариант на преобразувател, използван за производствено тестване на тензодатчици. 
В прибора SW-120 предвиденият в модула 0.28“ индикатор е заменен с двойно по-голям, позволяващ отчитане от увеличено разстояние.
ГЛАВА  2:   ТЕХНИЧЕСКИ  ПАРАМЕТРИ

  1. Тип                                        
          SW 120 

  2. Точност                                  
          OIML, клас III
  3. Захранващо напрежение на           5 V DC ;    до 40 бр. х 350 Ω  паралелно свързани
      силоизмервателите                             тензодатчици
  4. Входен обхват                                  ± 19 mV DC
            Заб.: Тъй като използваното захранващо напрежение за тензодатчиците   е 5 V,  максималният им изходен сигнал при 100% натоварване ще бъде:
                     При тензодатчици с чувствителност 2 mV/V :                        10 mV
                     При тензодатчици с чувствителност 3 mV/V :                        15 mV
  5. Температурна грешка                      100 ppm / C 

  6. Скорост на преобразуване (    6.25 ... 100 Hz 
  7. Опресняване на индикацията         1…100 Hz
  8. Цифрова филтрация                        статична и динамична

  9. Дисплей




4 разряден, LED, 0.56” / 14 mm, червен
  10. Клавиатура 



4 функционални бутона

  11. Външно деление                            1  (т.е индикация 0, 1, 2 ... 9999)
12. Обхват на тариране                       0 ...100% от обхвата
13. Вход за силоизмерватели
          5 щифтов съединител: +Е, -Е, +Sig., -Sig., GND

14. Интерфейс                         
         4 щифтов съединител за RS232 с изведени
                                                                  TTL нива за RXD и TXD, 0 V , +5 V

                                                               6 щифтов: вариант с извод за външно нулиране
                                                               Опция:   TTL / RS232 конвертор   SW-TTL.232   

                                                                  (с нива на празен ход +10/-10 V)                                                                                                                   
 15. Съединители                                  GX16, водозащитени, тип „авиационни“
 16. Мрежово захранване                      85 ... 265 V  АС;  4 VA
      Вграден мрежов кабел с щепсел    през кабелен вход PG7 
      Захранващ блок                               импулсен стабилизатор  DC 5 V, 0.7 A 
      Допустими стойности на                   
            работното напрежение 5 V        от 2.7 V DC до 5.5 V DC
      Консумация от мрежата (220V):
            без тензодатчици                       около   8 mA AC

            с 6 тензодатчика по 350 Ω         около 15 mA AC

      Консумация от изход +5V:
            без тензодатчици                       около   50 mA DC

            с 6 тензодатчика по 350 Ω         около 130 mA DC

      Влияние на консумацията от           без тензодатчици:                   5.000 V DC
           импулсния стабилизатор +5V:    с 4 тензодатчика по 350 Ω:     4.997 V DC
17. Вграден мрежов предпазител          стопяем, Ф5 х 20 mm, 0.1 A
18. Влияние на стойността на захранващото напрежение 5 V DC върху работата на прибора (експериментални данни): показанието на прибора не се променя при изменение на напрежението от 4.0 до 6.0 V DC.
19. Допустима относителна        
съхранение    70 %
      влажност                                

 работа            90 %    
20. Температура на съхранение   
от минус 20  до +60C
              и работна температура 
21. Размери  на кутията                       
W 87 x D 137 x H 99 mm

      (без монтирани в задната част съединители и кабелен вход;
                                                                 D 170 mm с  включени гнездови съединители)

22. Наклон на лицевата плоча              65º

      спрямо основата на прибора
23. Възможност за настолен или           чрез монтиране на лицевата плоча на 180º
      вертикален монтаж.                          спрямо нормалното положение 
24. Маса (без мрежов кабел)                 0.25 kg
ГЛАВА   3:   МОНТАЖ И СВЪРЗВАНЕ
1. Настолен монтаж. Нормалното изпълнение на прибора е за настолен монтаж (поставяне на хоризонтална плоскост). При необходимост може да бъде фиксиран чрез винтове през предвидените три отвора.
2. Вертикален монтаж. Приборът може да бъде поръчан за монтаж на вертикална плоскост (например монтажна плоча в електрическо табло) или по изключение преработен в такъв след покупката:

-     Изключете захранването към мрежовия кабел на прибора!                                            В противен случай има голяма вероятност от докосване на тоководещи части под високо напрежение!

-    Отвийте четирите винта, разположени в ъглите на лицевата плоча.
-  Леко повдигнете и завъртете плочата на 180º, след което отново фиксирайте същата с винтовете.  

     От естетична гледна точка (за да се предотврати повредата на главата на винтовете) се препоръчва внимателно ползване на отвертка PZ2 (Pozidriv-2). Приложената сила не трябва да допусне завъртане на отвертката в шлица на винта. В противен случай може да се наруши черната оксидация на винтовете.

    При вертикален монтаж фиксирането на прибора с три винта е задължително.

 3. Свързване на кабелите към гнездовите съединители.    Свързването към прибора се осъществява чрез гнездови съединители тип GX16:  5-изводен за кабела на тензодатчика и 4-изводен за интерфейсния кабел.
    Разглобяване.
    Отвива се фиксиращият фрезенков самонарезен винт, разположен непосредствено над накатената гайка на съединителя. Грижливото му съхранение ще предотврати евентуалната покупка на нов съединител.
    Черният бакелитов носач на гнездовите изводи се завърта наляво на около 30º, за да се освободи байонетната сглобка и се издърпва надолу. Надянатата върху изводите прозрачна изолационна втулка (ако има такава) следва да се запази за етапа на сглобяване.

   Запояване.
    Номерата на изводите могат да се видят на челната страна на бакелитовия носач, като за репер при означаването им служи водещият канал на носача.  Както се вижда от горната  фигура, на същата линия е разположен отворът за  фиксиращия винт.
        На дясната фигура е дадено разположението на изводите от страна “спойки” на гнездовия съединител (за кабела). 
    Първоначално е необходимо да се развият достатъчно двата винта на стягащата кабела скоба, да се вкара кабела в металното тяло на съединителя и върху кабела да се постави прозрачната изолационна втулка (за да може след запояване да се премести върху запоените изводи).
    Снемането на външната изолация на кабела трябва да гарантира, че под стягащата скоба ще попадне краят на външната му обвивка. Ако е необходимо (при кабел с по-малък външен диаметър) диаметърът му задължително се увеличава с допълнителен пръстен от шлаух, така че стягащата скоба да го стегне надеждно.
    Сглобяване.
    Репер при сглобяването е вътрешната пъпка, избушена срещу отвора за фиксиращия винт (на 180º). Част от бакелитовият носач (6 mm) се вкарва до упор в металната част на съединителя, като пъпката задължително трябва да попадне срещу надлъжния канал на байонетното съединение. Бакелитовият носач се завърта надясно до упор (около 30º). При това положение отворите за фиксиращия винт в бакелитовия носач и металната част застават един срещу друг. Завива се фиксиращият фрезенков самонарезен винт.
4. Предназначение на изводите на съединителите
	GX16-4
	ИНТЕРФЕЙС

	1
	0 V

	2
	Изход TX (TTL)

	3
	Вход   RX (TTL)

	4
	Изход + 5 V

	при  GX16-6

	5
	Вход  ZERO

	6
	0 V


	GX16-5
	ТЕНЗОДАТЧИК

	1
	Захранване  - ( 0 V )

	2
	Захранване + ( +5 V )

	3
	Сигнал  -

	4
	Сигнал  +

	5
	Екран (ширмовка)


   Изводите 5 и 6 на интерфейсния съединител GX16-6 са предназначени за дублиране на нулиращия бутон (ZERO) на индикатора

   Нулирането чрез моментно свързване на вход ZERO с 0V  (с монтиран на подходящо място нулиращ външен бутон) може да бъде полезно за реализация на ръчно многокомпонентно дозиране във везната.

5. Изводи на тензодатчиците.
       При типове Single Point и Shear Beam производителите почти винаги маркират посоката на механичното натоварване на тензодатчика. Ако тя бъде спазена, потенциалът на извод „сигнал (+)“ ще бъде положителен спрямо този на „сигнал (-)“. При правилно свързване към еднозначните изводи на индикатора, последният ще показва измерваната сила като положителна величина. Естествено това е валидно при спазване на поляритета на захранващото напрежение.
       При правилно свързване на тензодатчик тип „ S ” индикаторът ще показва положителна стойност при натоварване на опън, респективно отрицателна при натиск. Очевидно при приложение, предполагащо натоварване само на натиск,  двата сигнални изхода следва да се разменят. Това ще премахне неприемливия отрицателен знак. Същият ефект може да се постигне, ако се разменят двата захранващи проводника.
      При тензодатчици от колонен тип (работещи само на натиск) е необходимо спазване на поляритета на захранващите и сигналните проводници.

      При едновременна размяна на поляритетите както на захранващите, така  и на сигналните проводници, нормалната работа на тензодатчика не се нарушава.
      Неволната и недопустима размяна на захранващите и сигналните проводници при първоначалния монтаж (т.е. захранване през сигналните проводници) не може да бъде установена по показанията на индикатора. Но в този случай част от вградените схемни компенсации на тензодатчика отпадат.
      При липса на информация за цветовото кодиране на изводите, захранващият и измервателният диагонал на мостовата схема на тензодатчика могат да бъдат установени с помощта на омметър. Съпротивлението на измервателния диагонал трябва да бъде 350 ( или 1000 ( (в зависимост от типа на използваните съвременни  тензорезистори). Стойността на съпротивлението на захранващия диагонал трябва да има поне с 10 ( по-голяма стойност.
      Проверка на свързването:  Захранващият диагонал на тензодатчика (респ.везната) се свързва с изводите „захранване“, а измервателният с изводите „сигнал“. Прилага се натоварване със сила (тежест), която би предизвикала ясно видима промяна на показанието. При правилно свързване  промяната на абсолютната стойност трябва да бъде положителна - увеличаване при положително показание на индикатора или намаляване при отрицателно показание. В противен случай трябва да се разменят два проводника – на измервателния или на захранващия диагонал.
ГЛАВА   4:   ТЕХНИКА НА БЕЗОПАСНОСТ И СМУЩЕНИЯ
     Мрежовото еднофазно захранване на прибора (220 V AC) се осъществява чрез трижилен кабел, включващ фазов проводник, нулев (неутрален) проводник и проводник за защитната нула. Обединяването на последните два е абсолютно недопустимо. Ако свързването със захранващата мрежа е с щепселно съединение, то задължително трябва да се използват щепсел и контакт тип „шуко“.

    Теглоизмервателният прибор няма метални части, а е реализиран на фиксирана към пластмасовата лицева плоча носеща печатна платка. На последната, както и около нея има тоководещи части и шини, които са под високо напрежение (220 V AC). С оглед на това категорично се забранява разглобяването на уреда при свързан с мрежата захранващ кабел.

    Защитният проводник на мрежовия кабел (жълто-зелен) е свързан вътрешно към екрана на кабела, свързващ прибора с тензодатчиците (клема GND). Това допринася за съществено намаляване на смущенията от външни електрически полета.   

    Ползването на неекраниран кабел;  на екраниран, но несвързан със защитната нула кабел  или  допълнително свързване на екранировката (във втора точка) със защитна нула или заземяване е недопустимо.

ГЛАВА   5:   РАБОТА С ПРИБОРА

1. Гнездо за стопяем предпазител. Монтирано е на страничната стена на уреда, като предпазителят е със стойност 0.1 А. Ако предпазителят изгаря при включване на прибора или по време на работа е необходимо последният да бъде проверен (или ремонтиран) от производителя.
2. Включване. Препоръчително е приборът да се включва чрез мрежовия ключ  само при свързани тензодатчици към него. Това  предотвратява натрупването на заряди към несвързаните високоомни входове (S+ и S-) на инструменталния усилвател.

3. Тариране.  Приборът може да бъде нулиран / тариран в целия работен обхват. За целта в нормален работен режим се натиска бутон ZERO продължително, докато след примигване на всички разряди се установи показание 0000.  

     Данните за нулирането се запазват и след изключване на електрозахранването.
           В прибора не е предвидено запазване на установената при първоначално калибриране величина на сигнала при празна везна. Поради това при везни, които трудно могат да бъдат изпразвани изцяло (поради големия им обхват или технологични особености) се препоръчва ползването на куплунг - имитатор, настроен на нулев сигнал при калибрирането на празната везна. При необходимост същият се свързва към входа за силоизмерватели вместо тензодатчик и приборът се нулира с бутон ZERO.
4. Работа като двуобхватен и петразряден индикатор.  Приборът има вграден режим за двуобхватна работа, като първият обхват задължително е 0000...9999, независимо от това къде е разположена десетичната точка.
4.1. Настройка  Х.ХХХ : 0.000 … 9.999, 10.00 … 99.99, Х0.00 … Х9.99
4.2. Настройка  ХХ.ХХ : 00.00 … 99.99, 100.0 … 999.9, Х00.0 … Х99.9
4.3. Настройка  ХХХ.Х : 000.0 … 999.9, 1000 … 9999, Х000 … Х999
4.4. Настройка  ХХХХ. : 0000 ... 9999,  Х000 … Х999
Възможните стойности за  ‘‘ Х ‘‘ са:
А = 10   B = 11   C = 12    d = 13    E = 14   F = 15   P = 16   H = 17    п = 18    U = 19    L=20
Списъкът продължава с още символи, които почти нямат практическа стойност.
Примери:  C1.23 = 121.23
                  D78.4 = 1378.4
                  L999  =  20999
ГЛАВА   6:   НАСТРОЙКИ
1. За обратна  връзка към оператора при натиснат бутон се включват всички десетични точки на индикатора.
2. Активиране на режима  на  настройка:  Натиснете за около 1 s бутон SET.

3. Местоположение на десетичната точка. За около 1s се появява надпис dot, след което се включват четирите разряда и десетична точка. С бутони CAL.H и CAL.L десетичната точка се премества наляво и надясно до желаната позиция.

    (В друга версия на софтуера се въвежда число (0,1,2,3) – брой разряди след десетичната точка).

    По подразбиране (фабрична настройка) има един разряд след десетичната точка.
    Изборът се потвърждава с еднократно натискане на бутон SET.
4. Скорост на преобразуване (брой измервания за секунда). За около 1s се появява надпис Ad-H, след което се включват четирите разряда. Бутон ZERO премества наляво избрания разряд за въвеждане. С бутони CAL.H и CAL.L се увеличава и намалява стойността му. Допустимите стойности са от 1 Hz до 100 Hz.
     По подразбиране (фабрична настройка) се въвеждат 8 измервания за 1 s ( 8 Hz).          (В друга версия на софтуера – 20 Hz).
Изборът се потвърждава с еднократно натискане на бутон SET.

5. Предаване на данни. За около 1s се появява надпис tS, след което се включват четирите разряда и десетична точка. Бутон ZERO премества наляво избрания разряд за въвеждане. С бутони CAL.H и CAL.L се увеличава и намалява стойността му. Възможно е въвеждането на стойности от 000.0 до 010.0 s.
      Стойност 000.0 : Данни се предават само при промяна на измерената стойност (максимум три пъти за 1 s).
      Стойности 000.1 ... 010.0 s :   Данни се предават непрекъснато през 0.1 … 10.0 s.

      По подразбиране (фабрична настройка) се въвежда 0.5 s.

      Изборът се потвърждава с еднократно натискане на бутон SET.

6. Време за натискане на бутони CAL.L (активиране калибровката на нулата) и  CAL.H (активиране калибровката на обхвата).    За около 1s се появява надпис En-b, след което се индикира  on или oFF.
     CAL.H превключва от oFF на on (ON – необходима продължителност  3 s за активиране на режим калибровка).
     CAL.L превключва от on на oFF (OFF – необходима продължителност 10 s за активиране на режим калибровка).
     По подразбиране (фабрична настройка) се въвежда on (3 s). В друга версия на софтуера и в двата случая времето е 3 s.
     Препоръчителен е изборът oFF (10s), който отчасти би предотвратил евентуално нерегламентирано активиране на режима на калибровка.
     Изборът се потвърждава с еднократно натискане на бутон SET.

7.  Връщане към фабричните  настройки (по подразбиране).  За около 1s се появява надпис ini, след което се индикира  on или oFF.

       CAL.H превключва от oFF на on (ON – връщане към фабричните настройки).
       CAL.L превключва от on на oFF (OFF - запазване въведените настройки ).

     По подразбиране (фабрична настройка) се въвежда oFF (запазване въведените настройки).
     Изборът се потвърждава с еднократно натискане на бутон SET, след което приборът се връща в нормален режим на измерване.
8.  За принудително връщане в нормален работен режим (например след неправилна манипулация) може да се ползва изключване и повторно включване на прибора чрез мрежовия ключ. В такъв случай не е излишна проверка на последно запаметените настройки.
ГЛАВА   7:   КАЛИБРОВКА
1. Основни принципи

     Калибровката на тензометричната везна изисква въвеждането на данни за две работни точки от нейната предавателна характеристика – показание на везната като функция на претегляната маса.

     Като първа работна точка почти винаги се приемат параметрите на празната везна – показание “0000” при нулева претегляна маса. Неизвестна, но конструктивно постоянна тара също се приема за нулева маса.
     Желателно е втората работна точка да бъде близо до стойността на максималния работен обхват на везната, но не повече от показание 9500 (независимо от местоположението на десетичната точка). Тъй като често това е невъзможно или непрактично, се препоръчва в краен случай да е поне 20% от обхвата на везната.
2. Калибровка на нулата (работна точка № 1)
- Везната трябва да бъде абсолютно празна.
- Натиска се продължително бутон  CAL.L , докато се появи индикация  –PL– за около 1 s, след което се включват четирите разряда и избраната десетична точка. Активен за въвеждане е мигащият разряд. Бутон ZERO премества наляво избрания за въвеждане разряд. С бутони CAL.H и CAL.L се увеличава и намалява стойността му. 
- След като се въведе необходимото показание за работна точка № 1 (напр. 0000) бутон SET  се натиска еднократно, при което след примигване на всички разряди приборът се връща в нормален режим.
3. Калибровка на обхвата (работна точка № 2)
- Везната трябва да бъде натоварена с еталонна (с известна маса) тежест.

- Натиска се продължително бутон  CAL.H , докато се появи индикация  –PH– за около 1 s, след което се включват четирите разряда и избраната десетична точка. Активен за въвеждане е мигащият разряд. Бутон ZERO премества наляво избрания за въвеждане разряд. С бутони CAL.H и CAL.L се увеличава и намалява стойността му.
- След като се въведе необходимото показание за работна точка № 2 (т.е. масата на еталонната тежест) бутон SET  се натиска еднократно, при което след примигване на всички разряди приборът се връща в нормален режим.

ГЛАВА   8:   ПРИСПОСОБЛЕНИЯ
1. Нулев тестов съединител.   В редки случаи може да се наложи подаване на входа на прибора на абсолютен нулев сигнал (0.0 mV). За целта може да се ползва тестов съединител, изработен от гнездов GX-16-5.

2. Имитатор на тензодатчик.   За тестово подаване на  реален входен сигнал към прибора без натоварване на везната може да се ползва показаният имитатор. Използваният потенциометър е 10-оборотен, с многооборотна скала. Използването на прецизни резистори (редове Е48, Е96, Е192) не е необходимо, но ниският им температурен коефициент е препоръчителен. При показаните стойности максималният изходен сигнал е 15 mV.
ГЛАВА   9:   КОМУНИКАЦИЯ

1. Основна информация.   На използваната в прибора печатна платка SW-12.0.4 са  изведени TTL сигналите от микроконтролера RXD и TXD (с нива 0 V  и  5 V).
     Практически софтуерът не предвижда потребителско ползване на извода RXD. TTL сигналите са достъпни на интерфейсния щифтов съединител GX16-4.
2. RS232C.   Преминаването към стандартните за RS232 нива изисква използването на предвидения преходник (конвертор) SW-TTL.232, реализиран на микросхемата MAX3232.

   Той съдържа два гнездови съединителя: GX16-4 (TTL)  и DB9-F (RS232). Изходните  напрежения са +10 V (за логическа „0“)  и  –10 V (за логическа “1“).
3. RS485.   Преходник TTL – RS485 ще бъде предложен по-късно.

4. Предаване на данни.   Ползва се асинхронна серийна комуникация, като всеки фрейм се състои от 10 бита: старт-бит “0”, осем бита за данни и стоп-бит “1”. Скоростта на обмен е 9600 Bd.       Форматът на предаване е вариант на 9-байтов ASCII обмен на данни.    

      Последователността на изпращане на данни за всеки байт е от най-младшия разряд към най-старшия разряд. 
Пример:Предаване на  3D (0011 1101)   >>>   1011 1100
Предавани  ASCII  символи: 
	Символи
	HEX
	BIN
	Предаване

	=
	Стартов байт
	3D
	0011 1101
	1011 1100

	.


	Десетична точка
	2E
	0010 1110
	0111 0100

	-
	Минус
	2D
	0010 1101
	1011 0100

	0
	0
	30
	0011 0000
	0000 1100

	...
	...
	…
	…
	...

	9
	9
	39
	0011 1001
	1001 1100

	CR
	Carriage Retourn
	0D
	0000 1101
	1011 0000

	NL
	New Line
	0A
	0000 1010
	0101 0000


     Всеки  пакет с данни съдържа три служебни символа (3D/=/, CR, NL) и шест символа за данни, състоящи се от:
     5 цифри и десетична точка
                     или

     Знак  “ – “, 4 цифри и десетична точка.
     При заложената в прибора скорост  9600 Bd всеки бит се предава за около 104 µs – т.е. пакетът, съдържащ общо 90 бита ще бъде с продължителност около 9.4 ms.
     В приемащото устройство (напр. програмируем логически контролер) трябва да се въведат следните параметри:

     Baud Rate – 9600 Bd; Data Length – 8; Stop Bits – 1; Parity – None; Received Bytes – 9.

     Примери за изпратени данни:
· Индикация   1234 се изпраща като     3D 30 31 32 33 34 2E 0D 0A   ( 01234. )

· Индикация  1.234 се изпраща като    3D 30 31 2E 32 33 34 0D 0A   ( 01.234 )
· Индикация      1.2 се изпраща като    3D 30 30 30 31 2E 32 0D 0A   ( 0001.2 )
· Индикация  -123.4 се изпраща като  3D 2D 31 32 33 2E 34 0D 0A   ( -123.4 )

5. Интервали за предаване на данни.   Зависят от настройките, описани в глава 5, т.5 – параметър tS. Възможен е избор на интервали от 000.1s до 010.0s. При въвеждане на 000.0s данни се предават само при промяна на измерената стойност (максимум три пъти за 1 s). По подразбиране (фабрична настройка) се въвежда 0.5 s.

